S ú ť a ž n é   p o d k l a d y 

na obchodnú verejnú súťaž o najvhodnejší návrh na uzavretie zmluvy na prenájom majetku mesta Košice 
na umiestnenie reklamy na plochu vstupného múru v objekte Polikliniky Ťahanovce

Košice, 16.5.2017

Obsah súťažných podkladov

I. Pokyny na zostavenie súťažného návrhu

Všeobecné informácie

1. Identifikácia vyhlasovateľa súťaže
2. Predmet obchodnej súťaže
3. Typ zmluvy

Príprava súťažného návrhu

4. Rozsah a obsah súťažného návrhu
5. Účastnícka záloha – zábezpeka

Predkladanie súťažného návrhu

6. Označenie súťažného návrhu
7. Miesto a termín predkladania súťažného návrhu
8. Doplnenie, zmena a odvolanie súťažného návrhu

Otváranie a vyhodnotenie súťažných návrhov

9.   Otváranie predložených súťažných návrhov
10. Posudzovanie predložených súťažných návrhov
11. Hodnotenie predložených súťažných návrhov

Výsledok obchodnej verejnej súťaže

12. Informácia o výsledku vyhodnotenia súťaže
13. Uzavretie zmluvy
14. Výhrada zrušenia súťaže a výhrada odmietnutia všetkých návrhov

II. Prílohy

príloha 1 - Zmluva o prenájme majetku na umiestnenie reklamy (vzor)
príloha 2 – Súťažný návrh (formulár)

I. Pokyny na zostavenie súťažného návrhu

Všeobecné informácie

1. Identifikácia vyhlasovateľa súťaže

Obchodné meno:        	Bytový podnik  mesta Košice, s.r.o.
Sídlo:                        	Južné nábrežie 13, 042 19  Košice
IČO:                          	44 518 684 
IČ DPH:                     	Sk 2022722075
Zapísaná:                   	v Obchodnom registri Okresného súdu Košice I, oddiel Sro, vložka 22846/V 

2. Predmet obchodnej verejnej súťaže

Predmetom obchodnej verejnej súťaže je najvhodnejší návrh na uzavretie zmluvy na prenájom majetku mesta Košice na umiestnenie reklamy – v objekte Polikliniky Ťahanovce; na vstupnom múre nachádzajúcom sa na pravej strane pred hlavným vstupom objektu Polikliniky Ťahanovce na ul. Americká trieda č. 17 v Košiciach. 

K ponuke sú 4 reklamné plochy (ponuku môže dať uchádzač prípadne  iba na 1 plochu):  

Poradové č.	Reklamná plocha	min. cena nájmu mesačne bez DPH *	
1.		výška 180 cm x šírka 554 cm	34 €/ mesačne 	
2.		výška 180 cm x šírka 434 cm 	27 €/ mesačne 	
3.		Výška 180 cm x šírka 128 cm	15	
4.		Výška 180 cm x šírka 102 cm	12	

*) všetky náklady s umiestnením a inštaláciou reklamy (formou maľby, nalepením plagátu, inštaláciou plátna a pod.) znáša podnájomca; technická realizácia ich umiestnenia (prichytenie a pod.) podlieha odsúhlaseniu zo strany BPMK; 

Všetky ceny sú uvedené bez DPH.

obhliadka: Marcela Kederová – 0905 868 164 
Termín obhliadky je možné dohodnúť telefonicky počas pracovných dní od vyhlásenia súťaže do posledného dňa súťaže (vrátane) do 10.00 hod. 

Pozn.: 
1. V prípade, ak inštaláciou reklamných zariadení pôjde o reklamné stavby, uchádzač je povinný si zabezpečiť
    na    vlastné náklady príslušné povolenia na stavebnom úrade. 

 2. Pri vyhlasovaní výsledkov OVS majú prednosť podnájomcovia priestorov polikliniky Ťahanovce
	
 3. Ponuku je možné dať buď na všetky plochy, resp. iba jednu plochu, ohľadne každej reklamnej plochy bude 
     uzavretá samostatná zmluva 

4.  Uchádzač môže reklamou propagovať iba vlastnú činnosť (spoločnosť, sortiment, služby,činnosť a pod.)

5. Uchádzač realizuje reklamu (maľbu, prípadnú opravu múru a pod.) na vlastné náklady 

3. Typ zmluvy

* Výsledkom obchodnej verejnej súťaže bude výber najvhodnejšieho návrhu na umiestnenie reklamy na plochu vstupného  múru.  Uzatvorená bude zmluva o podnájme majetku na umiestnenie reklamy na dobu neurčitú; na každú reklamnú plochu bude uzavretá samostatná zmluva:
* Výška min. ceny ponúkaného nájmu je bez DPH, t. j. výhercovi súťaže bude k vysúťaženej cene nájmu účtovaná DPH    v súlade s platnou legislatívou a zásadami fakturácie DPH.
.
Príprava súťažného návrhu

4. Rozsah a obsah súťažného návrhu

a) Uchádzač predloží v stanovenom termíne súťažný návrh – na formulári, ktorý je prílohou tohto návrhu – ktorý  bude obsahovať:
•	poradové číslo reklamnej plochy (1: 182cmx554cm; alebo  2: 182cmx434cm, 3. 182cmx128cm, 4. 182x102cm), ktorú chce prenajať (uchádzač môže dať ponuku aj na všetky plochy)
•	návrh  reklamy predložený na formáte A4 (uchádzač môže reklamou propagovať iba vlastnú 
                                                                       spoločnosť, sortiment, služby, činnosť a pod.)
•	spôsob umiestnenia reklamy (maľba, plachta, náter, plagát a pod.) 
•	navrhovaná mesačná výška nájomného. Navrhovaná výška nájomného nesmie byť nižšia ako je minimálna uvedená v bode 2.;
•	identifikáciu budúceho podnájomcu vrátane uvedenia tel. kontaktu, e-mailu, IČO, DIČ, IČ DPH (alebo uviesť, že záujemca nie je platcom DPH);
•	aktuálny doklad o oprávnení podnikať (originál alebo overená kópia)
a) právnická osoba predkladá výpis z obchodného registra nie starší ako 3 mesiace k termínu stanovenému na predloženie súťažného návrhu
b) fyzická osoba - podnikateľ predkladá živnostenský list alebo koncesnú listinu, resp. výpis zo živnostenského registra nie starší ako 3 mesiace k termínu stanovenému na predloženie súťažného návrhu;
•	fotokópiu dokladu o zložení zábezpeky;
•	prípadne číslo účtu, na ktorý má byť vrátená zábezpeka; 

5. Účastnícka záloha – zábezpeka

Vyhlasovateľ súťaže požaduje zloženie zábezpeky vo forme zloženia finančných prostriedkov priamo v pokladni spoločnosti BPMK, s.r.o., Južné nábrežie 13, Košice alebo pripísaním na účet (suma musí byť v termíne súťaže pripísaná na č. účtu Bankové spojenie: VÚB, a.s., IBAN / BIC: SK51 0200 0000 0030 7256 6955 / SUBASKBX, VS:200417, vo výške 100 Eur v termíne do 30.5.2017 do 15,00 hod.

Zloženie zábezpeky je účastník povinný preukázať fotokópiou dokladu, ktorý musí byť súčasťou predloženej ponuky. Víťazovi sa účastnícka zábezpeka započítava do finančnej zábezpeky (depozitu), ktorá musí byť zložená pri uzavretí podnájomnej zmluvy. Ostatným účastníkom bude zábezpeka vrátená po skončení súťaže /po zaslaní oznámenia o výsledku súťaže jej účastníkom/ priamo v pokladni BPMK, s.r.o. (oproti predloženiu dokladu o jej zložení) alebo prevodom na účet účastníka, z ktorého účastnícku zábezpeku platil, resp. ktorý uviedol vo svojom návrhu.
V prípade, že s víťazom súťaže nedôjde v lehote 15 dní odo dňa oznámenia o výsledku súťaže k uzavretiu zmluvného vzťahu z dôvodov na strane uchádzača, zložená účastnícka zábezpeka prepadá v prospech vyhlasovateľa súťaže. Rovnako sa bude postupovať i v prípade, že dôjde k uzatvoreniu podnájomného vzťahu, ale uchádzač si priestor neprevezme ani v lehote 15 dní od uzavretia zmluvy, t. j. zložená účastnícka zábezpeka prepadá v prospech vyhlasovateľa.

Predkladanie súťažného návrhu

6. Označenie súťažného návrhu

Súťažný návrh je potrebné doručiť v termíne do 30.5. 2017 (vrátane) do 15,00 hod. 
v uzavretej obálke na BPMK, Južné nábrežie 13, Košice s uvedením:
- označenie účastníka
•	nápisu: „Neotvárať – súťaž OVS“

7. Miesto a termín predkladania súťažného návrhu

Súťažný návrh je potrebné doručiť osobne alebo poštou na adresu vyhlasovateľa - BPMK, s.r.o., Južné nábrežie 13, Košice, tak aby bol súťažný návrh vyhlasovateľovi doručený v termíne predloženia návrhu (za omeškanie doručenia vyhlasovateľ nezodpovedá).

Termín predloženia návrhu:  30. 05. 2017 do 15,00 hod.

Do súťaže bude zaradený len ten návrh, ktorý bol predložený v stanovenom termíne a u ktorého obsah zodpovedá uverejneným podmienkam súťaže a súťažným podkladom.
Návrh predložený po stanovenej lehote nebude zaradený do súťaže a bude účastníkovi vrátený neotvorený.

Otváranie a vyhodnotenie súťažných návrhov

9. Otváranie predložených súťažných návrhov

Vyhlasovateľ menuje na vyhodnotenie predložených návrhov komisiu, ktorá je spôsobilá vyhodnocovať predložené návrhy, ak je prítomná väčšina jej členov.
Otváranie obálok s predloženými návrhmi a ich vyhodnotenie sa uskutoční do 10 dní odo dňa uzávierky pre predkladanie súťažných návrhov v sídle vyhlasovateľa súťaže komisionálne a neverejne.

10. Posudzovanie predložených súťažných návrhov

Skôr ako komisia menovaná na vyhodnotenie návrhov pristúpi k ich vyhodnoteniu, posúdi, či všetky predložené návrhy zodpovedajú požiadavkám vyhlasovateľa uvedeným vo vyhlásení súťaže a v súťažných podkladoch a rozhodne, či návrh zaradí do vyhodnotenia.
Skutočne zodpovedajúcim je návrh, ktorý vyhovuje všetkým požiadavkám vyhlasovateľa. Do súťaže nebude zaradený návrh, ktorého obsah nebude spĺňať stanovené podmienky.
Komisia môže požiadať účastníka súťaže o vysvetlenie alebo doplnenie predložených dokladov ako aj vysvetlenie predloženého návrhu. Nesmie však vyzvať ani prijať návrh na zmenu, ktorou by sa návrh zvýhodnil. 

11. Hodnotenie predložených návrhov

a) Súťažné návrhy sa budú pre každú plochu vyhodnocovať samostatne.
b) Pri výbere najvhodnejšieho návrhu bude komisia postupovať v súlade s § 286 Obchodného zákonníka.
c) Výhodnosť predloženého návrhu sa bude posudzovať v závislosti od uchádzača a navrhovanej ceny.  Na 1. mieste a teda úspešným môže byť ten uchádzač, ktorý je podnájomcom objektu Polikliniky Ťahanovce a jeho cenová ponuka je na danú reklamnú plochu najvyššia. V prípade, ak nebude predložená žiadna ponuka uchádzača, ktorý je podnájomcom objektu Polikliniky, na 1.mieste bude uchádzač, ktorého ponuka bude cenovo najvýhodnejšia. 
d) Ak je do súťaže zaradených viac návrhov, môže komisia určiť poradie aj na druhom resp. treťom mieste, pre prípad, ak vybratý účastník odmietne uzatvoriť zmluvný vzťah, resp. neuzavrie zmluvný vzťah s vyhlasovateľom súťaže do 15 kalendárnych dní odo dňa doručenia oznámenia o úspechu v súťaži. Vyhlasovateľ v takom prípade môže vyzvať k uzatvoreniu zmluvy (v prípade výhodnosti predloženého návrhu) účastníka ďalšieho v poradí. 

Výsledok obchodnej verejnej súťaže  

12. Informácia o výsledku vyhodnotenia súťaže 

Výsledok súťaže bude jej účastníkom oznámený písomne (resp. e-mailom) do 30 kalendárnych dní po vyhodnotení výberu (vyhodnotenie výberu sa koná v súlade s bodom 9 súťažných podmienok v lehote do 10 dní od uzávierky termínu na predkladanie návrhov).

13. Uzatvorenie zmluvy 

Vyhlasovateľ súťaže uzavrie zmluvu o podnájme s vybraným účastníkom (víťazom súťaže) bezodkladne po oznámení výsledku súťaže, za predpokladu, že neodmietne všetky predložené návrhy. Víťaz je povinný uzavrieť podnájomnú zmluvu  s vyhlasovateľom do 15 dní odo dňa odoslania oznámenia výsledku súťaže.

14. Výhrada zrušenia súťaže a výhrada odmietnutia všetkých návrhov

Vyhlasovateľ súťaže si vyhradzuje právo vyhlásené podmienky súťaže zmeniť, odmietnuť všetky predložené návrhy, a to aj jednotlivo (najmä ak uchádzač návrhom nepropaguje vlastnú činnosť, prípadne ide o nevhodný návrh; resp. uchádzač, spoločník obchodnej spoločnosti,  člen orgánu obchodnej spoločnosti alebo osoba oprávnená konať v mene spoločnosti, ktorá je uchádzačom, resp. ich blízka osoba alebo právny predchodca uchádzača majú resp. mali v minulosti dlh voči BPMK, voči právnym predchodcom BPMK, resp. Mestu Košice; majú nedoplatok na daniach alebo poistnom); alebo súťaž zrušiť; ako aj právo rokovať s víťazom súťaže (predovšetkým o zmene reklamného návrhu) alebo predĺžiť lehotu na vyhlásenie výsledkov súťaže. 

	                                                                                    	            …......................................................
									           	Ing. Róbert Ujpál
									          konateľ spoločnosti

Príloha 1

ZMLUVA O PRENÁJME MAJETKU NA UMIESTNENIE REKLAMY
č.       /NZ/NP/2017
uzavretá v zmysle § 269 ods. 2 Obchodného zákonníka 513/1991 Z. z. v znení neskorších predpisov (ďalej len „Zmluva“)

Čl. I
Zmluvné strany

Obchodné meno:		Bytový podnik mesta Košice, s.r.o.
Sídlo:		Južné nábrežie č. 13, 042 19 Košice
V mene ktorého koná:		Ing. Róbert Ujpál – konateľ spoločnosti 
IČO:	  44 518 684
IČ DPH:	SK 2022722075
Zapísaná:	v Obchodnom registri Okresného súdu Košice I, odd. Sro, vl. č. 22846/V
Bankové spojenie:	VÚB, a.s., č. účtu (IBAN): SK72 0200 0000 0000 1850 7512
(ďalej aj „spoločnosť“)

a

Obchodné meno:	
Sídlo/miesto podnikania:		
V mene ktorého koná:		
IČO:	   
Tel. kontakt:		
E-mail:		
(ďalej aj „užívateľ")

Čl. II
Predmet zmluvy

2.1	Užívateľ je oprávnený umiestniť reklamu na vstupnom múre objektu Polikliniky v Ťahanovciach na ul. Americká trieda č. 17 v Košiciach o rozmere ...................... (ďalej aj  „plocha“) za účelom propagácie činnosti užívateľa ............................... 
2.2	Za užívanie plochy na umiestnenie reklamy užívateľ uhradí spoločnosti nájomné za podmienok stanovených v tejto Zmluve.
2.3	Objekt Polikliniky Ťahanovce na ul. Americká trieda 17 v Košiciach je vo vlastníctve Mesta Košice, v katastrálnom území  na LV č.978 ako budova súpisné č.2591, nachádzajúca sa na parcele č. 3419/4. Zmluva je uzatvorená v zmysle Pravidiel prenajímania majetku mesta Košice a Štatútu mesta Košice.

Čl. III
Nájomné

3.1	Zmluvné strany sa dohodli, že za prenájom plochy na umiestnenie reklamy podľa ods. 2.1 tejto Zmluvy bude užívateľ hradiť spoločnosti nájomné vo výške …...... mesačne bez DPH. K platbám bude uplatnená DPH podľa aktuálnej sadzby DPH.
3.2	Užívateľ sa zaväzuje uhrádzať nájomné podľa ods. 3.1 mesačne vždy do 5. dňa bežného mesiaca na účet spoločnosti uvedený v záhlaví tejto zmluvy, alebo priamo v pokladni spoločnosti na základe faktúry vystavenej spoločnosťou. 
3.3	Spoločnosť je oprávnená jednostranne upraviť výšku nájomného z dôvodu, ak sa Uznesením Mestského zastupiteľstva v Košiciach zmení výška nájomného určená Pravidlami prenajímania majetku mesta Košice, a dohodnutá výška nájomného nedosahuje aspoň základnú výšku nájomného určenú novými pravidlami. Užívateľ sa zaväzuje platiť upravenú sumu nájomného po doručení oznámenia o jej zmene s účinnosťou odo dňa, ktorý je v oznámení uvedený.
3.4	Zmluvné strany sa dohodli, že v prípade omeškania užívateľa s plnením povinností stanovených v bode 3.2 tejto Zmluvy, je spoločnosť oprávnená požadovať od užívateľa zmluvnú pokutu vo výške 0,2 % za každý i začatý deň omeškania zo sumy zodpovedajúcej mesačnej výške nájomného, a to  až do úplného zaplatenia nedoplatkov.
3.5	Zmluvné strany sa dohodli, že najneskôr ku dňu podpisu užívateľ zložil na účet spoločnosti finančnú zábezpeku vo výške dvojnásobku mesačného nájomného podľa ods. 3.1.
3.6	Spoločnosť je oprávnená použiť finančnú zábezpeku uhradenú v súlade s bodom 3.5. tejto Zmluvy:
	a) v prípade omeškania užívateľa s platením podľa bodu 3.2 tejto Zmluvy na úhradu splatnej pohľadávky užívateľa voči spoločnosti;
	b) na úhradu zmluvnej pokuty v zmysle bodu 3.4 Zmluvy;
	c) na úhradu škody spôsobenej užívateľom;
	d) na úhradu nákladov, ktoré spoločnosti vzniknú pri odstraňovaní reklamy z prenajatej plochy po skončení  nájmu v prípade, že užívateľ ich neodstráni v súlade s bodom 5.7 Zmluvy.
3.7	V prípade, že spoločnosť použije finančnú zábezpeku na niektorý z účelov uvedených v bode 3.6, je užívateľ povinný dorovnať finančnú zábezpeku do 7 dní odo dňa doručenia oznámenia spoločnosťou. Pre účely doručovania oznámenia sa použijú podmienky uvedené v bode 4.5 tejto Zmluvy.
3.8 Zmluvné strany sa dohodli, že finančná zábezpeka bude po započítaní nevysporiadaných nárokov spoločnosti v zmysle bodu 3.6 písm. a) až d) tejto Zmluvy vyplatená užívateľovi po skončení zmluvného vzťahu, odstránení reklamy a vrátení plôch do pôvodného stavu (bod 4.6 Zmluvy). 

Čl. IV
Doba trvania zmluvy

4.1 	Táto zmluva sa uzatvára na dobu neurčitú. 
4.2	Zmluvné strany sa dohodli, že zmluvný vzťah založený touto Zmluvou je možné skončiť:
	a)	výpoveďou bez uvedenia dôvodu
	výpovedná lehota je trojmesačná a začne plynúť od 1. dňa kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane;
	b)	dohodou zmluvných strán ku ktorémukoľvek dňu;
	c)	výpoveďou nájomcu pre omeškanie užívateľa s úhradou nájomného za viac ako jeden mesiac, resp. s úhradou; 
	v tomto prípade je výpovedná lehota jednomesačná a začne plynúť od 1. dňa kalendárneho mesiaca  nasledujúceho po mesiaci, v ktorom bola výpoveď doručená druhej zmluvnej strane.
4.4	Výpoveď musí mať písomnú formu a musí byť doručená druhej zmluvnej strane, inak je neplatná.
4.5	Zmluvné strany sa dohodli, že pre účely doručovania akejkoľvek zásielky vyplývajúcej z tohto právneho vzťahu sa za deň doručenia považuje deň prevzatia poštovej zásielky alebo deň vrátenia zásielky odosielateľovi, ak sa zásielka vráti druhej strane ako nedoručená, nedoručiteľná alebo neprevzatá v odbernej lehote. Zmluvné strany sa dohodli, že pre doručovanie je rozhodná adresa, ktorá je ako sídlo uvedená v záhlaví tejto zmluvy. V prípade zmeny adresy, ktorá je  uvedená v záhlaví je zmluvná strana povinná o tom bezodkladne písomne informovať druhú stranu.
4.6	Užívateľ je povinný odstrániť reklamu z plochy najneskôr do 3 dní po skončení tejto Zmluvy, resp. na vlastné náklady uviesť prenajatú plochu do pôvodného stavu (oprava omietok a pod.), pokiaľ sa zmluvné strany nedohodnú inak. V prípade nesplnenia tejto povinnosti je užívateľ povinný uhradiť spoločnosti zmluvnú pokutu vo výške 5,00 € denne za každý i začatý deň omeškania. Zaplatením zmluvnej pokuty nie je dotknuté právo spoločnosti na náhradu škody.

Čl. V
Podmienky umiestnenia reklamy

5.1	Zmluvné strany sa dohodli, že užívateľ znáša všetky náklady súvisiace s umiestnením, inštaláciou a údržbou reklamy na prenajatej ploche. Technická realizácia spôsobu osadenia reklamy na prenajatú plochu  bude vopred prejednaná a odsúhlasená spoločnosťou. 
5.2	Užívateľ je povinný počas platnosti tejto zmluvy na vlastné náklady zabezpečiť a udržiavať v platnosti všetky úradné povolenia vyžadované v zmysle právnych predpisov k umiestneniu reklamy na prenajatú plochu. 

Čl. VI
Záverečné ustanovenia

6.1	Zmluva je vyhotovená v 3 rovnopisoch, z ktorých 1 vyhotovenie obdrží užívateľ a 2 spoločnosť. 
6.2	Túto zmluvu možno zmeniť len dodatkom k zmluve, ktorý musí mať písomnú formu.
6.3	Pokiaľ v tejto zmluve  nie  je inak uvedené, právne  vzťahy sa riadia platnými právnymi predpismi Slovenskej republiky.
6.4	Obe zmluvné  strany  uzatvárajú túto zmluvu slobodne, vážne,  bez tiesne a vyhlasujú, že obsah tejto zmluvy je pre nich určitý a zrozumiteľný.
6.5	Zmluva  nadobúda  platnosť  dňom jej podpísania oboma zmluvnými stranami a  účinnosť dňom, ktorý nasleduje po dni jej zverejnenia na webovom sídle spoločnosti www.bpmk.sk

V Košiciach, dňa

            Za spoločnosť                                                                                   Za užívateľa	

............	…..........................................                                                .....…..........................................
          Ing. Róbert Ujpál                                                        	
        konateľ spoločnosti

Príloha 2
Súťažný návrh
(formulár)

1. Identifikácia:

Obchodné meno: 	
Sídlo/miesto podnikania:	
IČO:	
DIČ:	
IČ DPH:	
e-mail:	
tel. č.:	

2. Návrh
Pozn.: Navrhované ceny nesmú byť nižšie ako sú uvedené v súťažných podmienkach v bode 2. 

Poradové č.	Reklamná plocha	Spôsob umiestnenia reklamy (maľba, náter, plagát, plachta a pod.) s formou osadenia (klince a pod.)	navrhovaná cena mesačného nájmu bez DPH za reklamnú plochu	
5.		výška 182 cm x šírka 554 cm	37 €/ mesačne 		
6.		výška 182 cm x šírka 434 cm 	27 €/ mesačne 		
7.		Výška 182 cm x šírka 128 cm	15		
8.		Výška 182 cm x šírka 102 cm	12		

3. Prílohy:

•	   aktuálny doklad o oprávnení podnikať (originál alebo overená kópia),
•	návrh reklamy vo formáte A4 
•	    fotokópiu dokladu o zložení zábezpeky;
•	    prípadne číslo účtu, na ktorý má byť vrátená zábezpeka

 V Košiciach, dňa …...								

											…..........................................